Τόχνη

Η Τόχνη είναι κοινότητα της επαρχίας Λάρνακας στην Κύπρο.

 Γενικά και ιστορικά στοιχεία 
Βρίσκεται σε απόσταση 36 χιλιόμετρα νοτιοδυτικά της Λάρνακας και γειτνιάζει με τη Χοιροκοιτία. Από την Τόχνη διέρχεται ο ποταμός Τέτιος, χωρίζοντας τον οικισμό σε ανατολικό και δυτικόΣύγχρονος Εγκυκλοπαιδεία Ελευθερουδάκη, Εγκυκλοπαιδικαί Εκδόσεις Ν. Νίκας και ΣΙΑ Ε.Ε., έκδοσις πέμπτη εκσυγχρονισμένη δια συμπληρώματος κατά τόμον, Αθήναι 1964, τόμος 23ος, σελ. 1032., ενώ η ευρύτερη περιοχή διαθέτει κοιτάσματα γύψουΓενική Ελληνική και Παγκόσμια Εγκυκλοπαίδεια «Υδρόγειος», εκδόσεις Δομική, Αθήνα 1993, τόμος 18ος, σελ. 28.. Κυριότερα αξιοθέατα της Τόχνης είναι τα πετρόκτιστα σπίτια της, το τοπικό βυζαντινό μουσείο, η καθολική εκκλησία στο κέντρο του οικισμού και ο ορθόδοξος ναός των Αγίων Κωνσταντίνου και Ελένης.

Πριν την τουρκική εισβολή του 1974, ο πληθυσμός της ήταν μικτός και σύμφωνα με την απογραφή του 1960 ανερχόταν στους 895 κατοίκους, με την τουρκοκυπριακή κοινότητα να έχει μικρή πλειοψηφία (469 έναντι 426 Ελληνοκυπρίων)Υδρόγειος, 1993, τόμος 18ος, σελ. 62..

 Η σφαγή της Τόχνης 

Τον Αύγουστο του 1974, ένοπλοι της ΕΟΚΑ Β', αιχμαλώτισαν τους Τουρκοκύπριους άρρενες του χωριού και γειτονικών περιοχών, τους οποίους στη συνέχεια μετέφεραν σε περιοχή της επαρχίας Λεμεσού, εκτελώντας στις 14 του ίδιου μήνα, 87 από αυτούς. Την ίδια μέρα με τη σφαγή της Τόχνης, πραγματοποιήθηκαν ανάλογες εκτελέσεις Τουρκοκυπρίων στα χωριά Μαράθα, Αλόα και Σανταλάρη. Εκτιμάται πως οι συγκεκριμένες πράξεις αξιοποιήθηκαν από την τουρκική πλευρά ως πρόσχημα για τις αντίστοιχες μαζικές εκτελέσεις Ελληνοκυπρίων.

 Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
 Ιστορικό απογραφών  Διάγραμμα Εξέλιξης Πληθυσμού Πληροφορίες για τον πληθυσμό και το διάγραμμα από τα δεδομένα.

 Παραπομπές 

Κατηγορία:Κοινότητες της Επαρχίας Λάρνακας